
Mutumwa weChitendero cheIslam, 
Muhammad, Allah ngavavakomborere 
nekuvapa rugare 
Muzita  raAllah,  vane  tsitsi,  vane  ngoni.  Iyi 
itsanangudzo  pfupi  pamusoro  peMutumwa 
weChitendero  cheIslam,  Muhammad  (Allah 
ngavavakomborere  nekuvapa  rugare), 
mandinotsanangura  zita  rake,  dzinza  rake,  nyika 
yake,  wanano  yake,  hutumwa  hwake, 
nezvaaiparidza,  zviratidzo  zvehuporofita  hwake, 
mitemo  yake,  pamwe  nemaonero  evavengi  vake 
pamusoro pake. 
1- Zita rake, dzinza rake, neguta 
raakaberekerwa nekukuriramo. 
Mutumwa  weChitendero  cheIslam 
ndiMuhammad  mwanakomana  waAbdullah 
mwanakomana  waAbdul-Muṭṭalib  mwanakomana  
waHāshim  wekurudzi  rwaIshumairi 
mwanakomana  waAbrahamu,  rugare  ngarwuve 
pavari vose. 
Zvakaitika  ndezvekuti  Muporofita  waAllah, 
Abrahamu  (rugare  ngarwuve  kwaari),  akauya 
kubva  kuSham  (Syria  -  kudunhu  reLevanti) 
achienda  kuMakkah,  aine  mudzimai  wake  Hagari 
pamwe nemwanakomana wake Ishumairi, uyo aive 

achiri  mucheche.  Akavagarisa  kuMakkah 
nemurairo  unobva  kuna  Allah,  Samasimba  vane 
Mbiri.  Mukomana  uyu  paakakura,  Muporofita 
Abrahamu  (rugare  ngarwuve  kwaari)  akauya 
kuMakkah.  Iye  nemwanakomana  wake  Ishumairi 
(rugare ngarwuve kwavari vese) vakavaka Ka'bah, 
imba  Inoyera.  Vanhu  vakawanda  vakagara 
vakakomberedza  imba  iyi,  uye  Makkah  ikava 
nzvimbo  yevanoshuvira  kunamata  Allah,  Tenzi 
vezvisikwa  zvose,  vachida  kuita  Hajj.  Vanhu 
vakaramba  vachinamata  Allah  uye  vachitenda 
muhumwe  hwavo  patsika  dzechitendero 
chaAbrahamu  (rugare  ngarwuve  kwaari) 
kwemazana emakore. 
Zvadaro  pakazove  nekutsauka  (kubva 
muchitendero  chaAbrahamu),  zvakaita  kuti 
mamiriro  eChitsuwa  cheArabia  ave  akafanana 
needzimwe  nyika  dzose  dzepasi  rose.  Zviito 
zvechihedheni  zvakanga  zvave  pachena  imomo: 
sekunamata zvifananidzo, kuviga vana vechisikana 
vari  vapenyu,  kudzvinyirira  vakadzi,  kupupura 
nhema, kunwa doro, kuita zvinonyangadza, kudya 
pfuma yenherera, nekutora chimbadzo ... 
Munzvimbo  iyoyo  uye  munharaunda  yakadaro 
ndimo  makazvarirwa  Mutumwa  weChitendero 
cheIslam, Muhammad mwanakomana waAbdullah, 
kubva  mudzinza  raIshumairi  mwanakomana 
waAbrahamu  (  rugare  ngarwuve  pavari  vose), 

mugore  ra571  A.D.  Baba  vavo  vakashaya  vasati 
vazvarwa,  uye  amai  vavo  vakazoshaya  pavaive 
nemakore matanhatu ekuberekwa, vakazorerwa na 
babamukuru  vavo  Abu  Talib.  Vakararama  vari 
nherera,  uye  vari  murombo,  vachidya  uye 
vachiraramiswa  nezvavaiwana  kubva  mumabasa 
emaoko avo. 
2- Wanano yakakomborerwa 
nemudzimai akakomborerwa 
Pavainge  vava  nemakore  makumi  maviri 
nemashanu,  vakaroora  mumwe  wevakadzi 
vanoremekedzwa  vekuMakkah,  anove  Khadijah 
mwanasikana waKhuwaylid, Allah ngavafare naye. 
Vakakomborerwa  nekuita  vanasikana  vana, 
nevanakomana  vaviri  naye,  asi  vanakomana  vavo 
vakashaya  vachiri  vadiki.  Mabatiro  avaiita 
mudzimai  wavo  nemhuri  yavo  ainge  akazara 
nemutsa  nerudo  rukuru.  Nokuda  kweizvi, 
mudzimai  wavo  Khadijah  aivada  nerudo 
rwakakura  kwazvo,  uye  naivowo  vakamupawo 
rudo  rwakafanana  nerwake.  Havana 
kumbomukanganwa  kunyangwe  mushure 
memakore  mazhinji  kubva  pakushaya  kwake. 
Vaiuraya  hwai  voigovera    kushamwari 
dzaKhadijah,  Allah  ngavafare  naye,    senzira 
yekudziremekedza,  vachiratidza  mutsa  kwaari 
(Khadijah), uye nekuchengetedza rudo rwake. 

3- Kutanga kweWahy (kudzikiswa 
kweshoko kubva kuna Allah) 
Mutumwa  Muhammad  (Allah 
ngavavakomborere  nekuvapa  rugare)  vaive 
nehunhu  hwakanakisisa  kubva  pavakasikwa 
naAllah. Vanhu vedunhu ravo vaivadeedza kuti as-
Sādiq al-Amīn (munhu wechokwadi nekutendeka), 
uye  vaibatsirana  navo  mumabasa  anokudzwa, asi 
vaivenga maitiro avo ekunamata zvifananidzo uye 
vaisa batsirana navo mukuita izvozvo  
Pavakasvitsa  makore  makumi  mana  vari 
kuMakkah,  Allah  vakavasarudza  kuti  vave 
Mutumwa  wavo.  Saka  Ngirozi  (yainzi)  Gabrieri 
(rugare  ngarwuve  kwaari)  yakauya  kwavari 
nendima  (Ayah)  yekutanga  yeChitsauko  (Surah) 
chekutanga chakadzikiswa kubva muQur’an, anova 
mashoko aAllah vari kumusorosoro anoti: 
﴿





 


 






 





 











 

 







 














 

































































﴾ 
 {Verenga  muzita  raTenzi  vako  avo  vakasika 
(zvinhu zvese)} (1) 
 {Vakasika munhu kubva mubumbu reropa} (2) 
 {Verenga,  uye  Tenzi  vako  ndivo  mukomboreri 
mukuru} (3) 
 {Avo vakadzidzisa (kunyora) nechinyoreso} (4) 
 {Vakadzidzisa munhu zvaakanga asingazivi} (5) 
[Surah Al-Alaq:1-5]. 









[image: ] 
6 
Vakabva  vauya  kumudzimai  wavo  Khadijah 
(Allah  ngavafare  naye)  vachirohwa  nehana, 
vakamurondedzera  zvakanga  zvaitika,  iye 
ndokuvasimbisa.  Ndokuenda  navo  kumwana 
wababamukuru  vake,  Waraqah  bin  Nawfal  –  uyo 
akanga  agamuchira  chiKristu  uye  achiverenga 
Torah  neInjili  –  Khadijah  ndokuti  kwaari:  “Iwe 
mwana  wababamukuru  vangu,  teererai    mwana  
wemukoma  wako.”  Waraqah  ndokuti  kwavari: 
“Mwana  wemukoma  wangu,  chii  chawaona?” 
Mutumwa  waAllah  (Allah  ngavavakomborere 
nekuvapa  rugare)  vakabva  vamurondedzera 
zvavakanga vaona, Waraqah ndokuti kwavari: 
"Iyi  ndiyo  Ngirozi  yakatumwa  naAllah  kuna 
Mozisi,  dai  hangu  ndaive  jaya  rine  simba,  dai 
ndaizorarama kusvika panguva iyo vanhu vekwako 
vachakudzinga."  Zvino  Mutumwa  waAllah  Allah 
ngavavakomborere nekuvapa rugare) vakabvunza 
vachiti:  "Ko,  vachandidzinga  here?"  Akapindura 
achiti:  "Hongu,  hakuna  murume  akambouya 
neshoko rakaita serawauya naro akasavengwa. Uye 
kana zuva racho iroro rikandiwana ndiri mupenyu, 
ndichakutsigira nerutsigiro rwakasimba kwazvo". 
 KuMakkah,  Qur'an  rakaramba  richidzikiswa 
kwavari,  richiunzwa  naGabrieri  (rugare  ngaruve 
kwaari)  kubva  kuna  Tenzi  vezvisikwa  zvose, 
uyezve  Gabrieri  aiuya  achimuudza  zvakawanda 
pamusoro pezvehutumwa. 

Mutumwa  (Allah  ngavavaropafadze  nekuvapa 
rugare)    vakaramba  vachidaidza  vanhu  vavo 
kuIslam,  vanhu  vavo  vakavapikisa 
nekuvakakavadza,  uye  vakaedza  kuvapa  zvinoita 
kuti vasiye kuparidza shoko iri: sepfuma nehushe, 
asi  ivo  vakaramba  zvese  izvozvo.  Uye  vakataura 
kwavari  sezvakataurwa  nevakuru  vakare 
kuvatumwa vakauya kare kuti: "Uri muroyi, murevi 
wenhema."  Vakavaomesera,  vakakuvadza  muviri 
wavo unoera, uye vakatambudza vateveri vavo. 
Mutumwa  (Allah  ngavavakomborere  nekuvapa 
rugare) vakaramba  vachidaidza vanhu kuna Allah 
kuMakkah.  Vaiita  izvi  mwaka  weHajj,  nenguva 
dzemisika  yemaArabu  yaiitwa  nguva  nenguva 
kwavaisangana nevanhu vachivazivisa nezveIslam. 
Havana  kutsvaga  zvinhu  zvenyika  kana 
hutungamiri,  uye  havana  kutyisidzira  vanhu 
nebakatwa,  nekuti  vakanga  vasina  masimba 
ehutongi  uye  vaive vasiri mambo. Uye pakutanga 
kwekuparidzira  kwavo  vakaudza  avo  vaisatenda 
kuti  vauye  nezvakafanana  nezvavakauya  nazvo 
kubva  muQur'an  rinoera,  uye  vakaramba 
vachiudza    vavengi  vavo  kuti  vauye  nebhuku 
rakafanana  neQur'an.  Saka  pakava  neavo 
vakatenda  mavari  kubva  mumaSahābah 
vanoremekedzwa (Allah ngavafare navo vose). 
KuMakkah,  Allah  vakavakudza  nechiratidzo 
chikuru,  chinova  rwendo  rwehusiku  (Isra) 

rwekuenda kuBayt al-Maqdis (Jerusarema), uyezve 
kukwidzwa  kwavo  kuenda  kudenga(mi’rāj).  Uye 
zvinozivikanwa  kuti  Allah  vakakwidza  kudenga 
Muporofita  Eriya  naMuzodziwa  (Jesu)  (  rugare 
ngarwuve  kwavari  vese)  sezvazvinotaurwa 
nemaMuslim nevaKristu. 
 Muporofita  (Allah  ngavavakomborere 
nekuvapa  rugare)  vakagamuchira  murairo 
wemunamato  (Swalāh)  kubva  kuna  Allah  vari 
kudenga.  Uyu  ndiwo  munamato  unoitwa 
nemaMuslim kashanu pazuva. Zvakare, kuMakkah 
Al-Mukarramah  kwakaitika  chimwe  chiratidzo 
chikuru,  chekutsemuka  kwemwedzi,  zvekuti 
kunyangwe  avo  vanonamata  Allah  nevamwe 
anamwari venhema (mushrikīn) vakauona. 
Vasingatendi  vechiQuraysh  vakashandisa  nzira 
dzose  dzekudzivisa  vanhu  kubva  kwavari, 
vachiwedzera  kuvaitira  mazano  akaipa  uye  kuita 
kuti vanhu vavatize. Vakakumbira kumaJudha kuti 
vavape  humbowo  hwekuti  vapikisane  navo  uye 
nekudzivisa  vanhu kuti vavatevere. 
Mushure  mekunge  kushungurudzwa 
kwevatendi  nevasingatendi  vechiQuraish 
kwaenderera  mberi,  Muporofita  (Allah 
ngavavaropafadze  nekuvapa  rugare)  vakavapa 
mvumo  wekutama  kuenda  kuAbyssinia.  Uye 
Muporofita  (Allah  ngavavaropadze  nekuvapa 
rugare) vakati kwavari: "Zvirokwazvo, ikoko kuna 

mambo  akarurama,  hapana  munhu 
waanodzvinyirira." Aive mambo wechiKristu. Saka 
mapoka  maviri  kubva  mavari  akatama  achienda 
kuAbyssinia.  Vakatama  ava  pavakasvika 
kuAbyssinia,  vakatsanangurira  Mambo  Najashi 
nezve  chitendero  chakauya  naMuporofita 
Muhammad  (Allah  ngavavakomborere  nekuvapa 
rugare).  Akagamuchira  Islam  ndokuti:  "Izvi  - 
ndinopika  naAllah  -  neizvo  zvakauya  naMozisi 
(rugare ngarwuve kwaari) zvirokwazvo zvinobuda 
kubva  muchiedza  chimwe  chete."  Asi  kuMakkah, 
kushungurudzwa  kwaMutumwa    nevateedzeri 
vavo kwakaenderera mberi. 
Pakati  peavo  vakatenda  mavari  panguva 
yemwaka  waiungana  vanhu  paiva  nechikwata 
chevanhu  vakabva  ku  Madinah,  avo  vakapika 
mhiko  kwavari  yekugamuchira  Islam 
neyekuvatsigira  kana  vatamira  kuguta  ravo,  iro 
rainzi  Yathrib.  Mutumwa  (Allah 
ngavavakomborere  nekuvapa  rugare)  vakazopa 
mvumo kune avo vakanga vasara muMakkah kuti 
vatamire  kuguta  reAl-Madinah  Al-Munawwarah. 
Nokudaro  vakatama,  uye  Islam  yakatekeshera 
muMadinah  zvekuti  hapana  imba  yakasara  isina 
kupindwa neIslam. 
Mushure  mekunge  Muporofita  (Allah 
ngavavakomborere  nekuvapa  rugare)  vapedza 
makore  gumi  nematatu  kuMakkah  vachidaidza 

vanhu  kuna  Allah,  Allah  vakavapa  mvumo 
wekutama  kuenda  kuMadinah.  Nokudaro,  
Mutumwa  (Allah  ngavavaropafadze  nekuvapa 
rugare)  vakatama,  vakaenderera  mberi  nebasa 
rekudaidza  vanhu  kuna  Allah,  uye  ikoko 
kwakaramba  kuchidzikiswa  mitemo  yeIslam 
zvishoma nezvishoma. Vakatanga kutumira nhume 
dzavo  netsamba  kumadzishe  emadzinza 
nemadzimambo,  vachivakoka  kuIslam.  Vamwe 
vavakatumira  tsamba  kwavari  vaiva:  mambo 
wevaRoma,  mambo  wePezhiya,  uye  mambo 
wekuEgypt. 
 MuMadinah  makaitika  chiitiko  chekufugidzwa 
kwezuva,  vanhu  vakabva  vavhunduka.  Zvakaitika 
zuva  rimwechetero  nezuva  rekufa  kwaIbrahim, 
mwanakomana  waMuporofita  (Allah 
ngavavakomborere  nekuvapa  rugare),  vanhu 
vakati:  “Zuva  rafukidzwa  nekuda  kwerufu 
rwaIbrahim.”  Muporofita  (Allah 
ngavavakomborere nekuvapa rugare) vakabva ati: 







































































































 
 "Zvirokwazvo  zuva  nemwedzi  hazvifukidzwe 
nekuda kwerufu rwemunhu kana hupenyu hwake, 

asi  ndezvimwe  zvezviratidzo  zvaAllah  izvo 
vanotyisa nazvo varanda vavo.

1

" 
Dai  Muporofita  (Allah  ngavavakomborere 
nekuvapa  rugare)  vaive  murevi  wenhema 
vanonyengedza,  dai  vakakurumidza  kutyisidzira 
vanhu kuti vasarambe shoko ravo, asi ivo vakataura 
kuti:  “Zuva  rafukidzwa  nekuda  kwerufu 
rwemwanakomana  wangu,    ko  kuzoti  uyo 
anoramba mashoko angu achaitwa sei?” 
 Mutumwa  (Allah  ngavavaropafadze  nekuvapa 
rugare)  vakashongedzwa  naTenzi  wavo  nehunhu 
hwakakwana, uye Allah vakatsanangura pamusoro 
pavo vachiti: 
﴿


























 ﴾ 
 {Uye zvirokwazvo iwe (Muhammad)  une  tsika  
dzapamusorosoro...} 
[Surah Al-Qalam:4], 
Vakange  vakashongedzwa  nehunhu  hwese 
hwakanaka;  sekutaura  chokwadi,  kutendeseka, 
hushingi,  kuyananisa,  nekutendeka  kunyange 
nevavengi vavo, nerupo. Uyezve vaida kupa zvipo 
kuvarombo,  vanoshaya,  shirikadzi,  nevanoda 
rubatsiro. Zvekare vaishingairira kuvatungamirira 
kugwara  rakanaka,  uyezve  vaive  netsitsi  kwavari 
nekuzvininipisa  kwavari  zvekuti  muenzi  aiuya 
achitsvaga  Mutumwa  (Allah  ngavavakomborere 
 

1

 Sahih Muslim (901) 

nekuvapa  rugare  ),  obvunza  vatevedzeri  vavo 
(Allah ngavafadzwe navo) nezvavo ivo vari pakati 
pavo, asingakwanise kuvaziva, oti: “Ndiyani pakati 
penyu anonzi Muhammad?” 
 Nhoroondo  yeupenyu  hwavo  yaive  chiratidzo 
chehutsvene  nerunako  rwemaitiro  mukubata 
kwavo nemunhu wese angave: muvengi, shamwari, 
wepedyo, wekure, mukuru, mudiki, murume, kana 
mukadzi, mhuka kana shiri. 
Apo  Allah  vakazadzisa  chitendero  kune 
Mutumwa  (Allah  ngavavakomborere  nekuvapa 
rugare),  uye    Mutumwa  vapedza  kusvitsa  shoko 
zvizere,  vakabva  vashaya  vaine  makore  makumi 
matanhatu  nematatu.  Vakararama  kwemakore 
makumi  mana  vasati  vaitwa  Mutumwa, 
vakazorarama  makore  makumi  maviri  nematatu 
vari Muporofita neMutumwa. 
Mutumwa  (Allah  ngavavakomborere  nekuvapa 
rugare)  vakavigwa  kuMadinah.  Havana  kusiya 
pfuma kana nhaka, kunze kwenyurusi yavo chena 
yavaigara vachitasva, pamwe neivhu ravakaita kuti 
rive chipo kuvashanyi.

1

 
Nhamba yeavo vakagamuchira Islam, vakatenda 
mavari uye nekuvatevera, yaiva yakakura chaizvo. 
Kubva  kuvatevedzeri  vavo,  vanhu  vanopfuura 
 

1

 Sahih al-Bukhari (4461) 6/15. 

zviuru  zana  vakaita  navo  Hajj  yekuonekana,  iyo 
yakaitika panguva ingangoita mwedzi mitatu vasati 
vashaya. Pamwe ichi ndicho chimwe chezvikonzero 
zvikuru  zvakaita  kuti  chitendero  chavo 
chichengetedzwe  nekutekeshera.  Zvirokwazvo, 
vatevedzeri vavo, vavakadzidzisa hunhu nemitemo 
yeIslam vaive vatevedzeri vakanakisisa vari vanhu 
vakarurama, vasingatevedzi hupfumi hwepanyika, 
vachitya  Allah,  vakavimbika,  nekuzvipira 
kuchitendero  ichi  chikuru  chavakanga  vatenda 
machiri. 
Kubva  pavatevedzeri  avo  vaive  nekutenda, 
ruzivo,  mabasa  akanaka,  kuzvipira,  kubvuma 
zvavakataura,  kushandira  chitendero,  kushinga, 
nekupa vamwe kudarika vose vaive: Abu Bakr As-
Siddiq,  Umar  bin  Al-Khattab,  Uthman  bin  Affan, 
naAli bin Abi Talib, Allah ngavafadzwe navo. Ndivo 
vamwe  vekutanga-tanga  kutenda  mavari 
nekubvuma  zvavakataura.  Uye  ndivo  vaive 
maKhalifa  (vatungamiri)  mushure  mavo,  avo 
vakasimudzira  mureza  wechitendero  mushure 
mavo.  Vakanga  vasina  chero  chezviratidzo 
zvehuporofita  uye  (ivo  Mutumwa)  havana 
kuvapatsanura  nechinhu  kana  chipi  zvacho 
chakasiyana  nevamwe  vatevedzeri  vavo,  Allah 
ngavafadzwe navo. 
 Allah  vakachengetedza  Bhuku  ravo  ravakauya 
naro  neSunnah  yavo,  pamwe  nenhoroondo 

yehupenyu  hwavo,  mashoko  avo,  nemabasa  avo 
mururimi rwavakataura narwo. Nokudaro, hakuna 
nhoroondo  yehupenyu  -  munhoroondo  yese  - 
yakachengetedzwa  sekuchengetedzwa  kwakaitwa 
nhoroondo  yeupenyu  hwavo  -  Allah 
ngavavakomborere  nekuvapa  rugare  -  zvekuti 
kwakatochengetedzwa kuti vairara sei, vaidya sei, 
vainwa sei, uye vaiseka sei. 
Uye vaigarisana sei nemhuri yavo mumba mavo. 
Uyezve  mamiriro  avo  ose  akachengetedzwa 
akanyorwa pasi munhoroondo yehupenyu hwavo. 
Ivo vakange  vari  munhu,  vari Mutumwa,  vakange 
vasina  kana  chimwe  chemaitiro  ehuMwari,  uye 
vakange  vasina  simba  rekuzvipa  zvinhu 
zvinobatsira kana zvinokuvadza. 
4- Hutumwa hwavo 
Allah  vakatumira  Muhammad  (Allah 
ngavavakomborere  nekuvapa  rugare)  mushure 
mekunge  kunamata  vanamwari  venhema  (shirk), 
kusatenda (kufr), pamwe nekusaziva zvatekeshera 
nenyika  yese.  Uyezve  panyika  hapana  akanga 
achinamata  Allah  asingavasanganise  nechero 
chinhu, kunze kwevanhu vashoma-shoma vakanga 
vasara kubva muvanhu vakapihwa magwaro kare ( 
maJudha  nemaKristu).  Saka  Allah  vakatumira 
Mutumwa  wavo  Muhammad  –  Allah 
ngavavakomborere  nekuvapa  rugare  -  senhumwa 
yekupedzisira  pavaporofita  nevatumwa.  Allah 

vakavatuma  nenhungamiro  pamwe  nechitendero 
chechokwadi kuzvisikwa zvese kuti vaite kuti chive 
chitendero chikuru pamusoro pezvitendero zvese, 
uye  kuti  vaburitse  vanhu  kubva  murima 
rekunamata  zvifananidzo,  kusatenda,  nekusaziva 
vachienda  kuchiedza  chehumwechete  hwaAllah 
nekutenda. Uyezve hutumwa hwavo hunozazikidza 
hutumwa  hwevaporofita  vakauya  kare, 
maropafadzo nerugare ngazvive pavari.   
 
 Vakadaidza  vanhu  kuzvinhu  zvose 
zvakadaidzirwa  nevaporofita  nevatumwa, 
maropafadzo  nerugare  ngazvive  pavari,  vakaita: 
saNuh  (Nowa),  Ibrāhīm  (Abrahamu),  Mūsa 
(Mozisi),  Sulaymān  (Soromoni),  Dawūd 
(Dhavhidha), naʾĪsa (Jesu)—zvekutenda kuti Tenzi 
ndivo  Allah  Musiki,  Mupi  weraramo,  vanopa 
upenyu  nerufu,  Muridzi  wehumambo  hwose;  uye 
ndivo  vanoronga  nekugadzirisa  nyaya  dzose,  uye 
ndivo vane tsitsi nengoni. Uyezve kuti Allah ndivo 
Musiki  wezvose  zviri  panyika,  zvatinoona 
nezvatisingaone,  uye  kuti  chose  chisiri  Allah 
chimwe chezvisikwa zvavo. 
Uyezve  vakadaidza  vanhu  kuti  vanamate  Allah 
vari  vega,  voregedza  kunamata  zvimwe  zvese 
zvisiri  Ivo.Vakatsanangura  zvakajeka  kuti  Allah 
Vamwechete,  havana  mubatsiri  mukunamatwa 
kwavo,  muhumambo  hwavo,    mukusika  kwavo, 

kana  mukuronga  kwavo.  Vakajekesa  kuti  Allah 
havana kubereka uye havana kuberekwa,  hapana 
akaenzana  navo  kana  akafanana  navo,  uyezve 
havagari  mukati  mechinhu  chero  chipi  zvacho 
chezvisikwa  zvavo  uye  havapinde  mumiviri 
yezvisikwa zvavo. 
Uye vakadaidza vanhu kuti vatende mumabhuku 
aMwari,  akaita  semagwaro  aAbrahamu  naMozisi, 
rugare  ngarwuve  kwavari,  Torah,  Mapisarema, 
neInjīl.  Zvekare  vakadaidza  vanhu  kuti  vatende 
muvatumwa  vese,  rugare  ngarwuve  kwavari,  uye 
vakauya  nemutemo  wekuti  uyo  anoramba 
muporofita  mumwechete,  zvirokwazvo  anenge 
atoramba vaporofita vese. 
 Vakazivisa vanhu vese mashoko anofadza etsitsi 
dzaAllah, uye kuti Allah ndivo vanovakwanira pane 
zvavanoda munyika ino, uye kuti Allah ndivo Tenzi, 
vane tsitsi. Ndivo vega vachatonga zvisikwa zvose 
pazuva rekumutswa, pavachavamutsa vanhu  vese 
kubva  mumakuva  avo.  Uyezve  ndivo  vanopa 
mubairo  kuvatendi  pamusoro  pemabasa  avo 
akanaka  zvakapetwa  kagumi,  uyezve  vanoranga 
vanoita  mabasa  akaipa  nemurango  unoenderana 
nawo.  Vatendi  vanoita  mabasa  akanaka  vachava 
nemufaro  usingaperi  muhupenyu  hwemangwana. 
Uyo    anoramba  kutenda  oita  mabasa  akaipa, 
achawana  murango  wake  munyika  ino 
nemuhupenyu hwemangwana.   

Muhutumwa  hwavo,  Mutumwa  Muhammad 
(Allah  ngavavakomborere  nekuvapa  rugare),  
havana kukudza dzinza ravo, kana nyika yavo, kana 
kuzvikudza  ivo  pachavo.  MuQur'an  rinoera 
makataurwa  mazita  evaporofita  saNoah, 
Abrahamu,  Mozisi  naJesu  (rugare  ngarwuve 
kwavari)  kakawanda  kudarika  zita  ravo.  Zita 
raamai  vavo  kana  mazita  evakadzi  vavo  haana 
kutaurwa muQur'an  rinoera,  asi  makataurwa  zita 
raamai vaMozisi kanopfuura kamwe chete, uye zita 
raMaria  (rugare  ngarwuve  kwaari)  rakataurwa 
kanosvika makumi matatu nemashanu. 
 Mutumwa  Muhammad  –Allah 
ngavavakomborere  nekuvapa  rugare– 
vakachengetedzwa kubva kune zvese zvinopesana 
nemutemo  waAllah,  pfungwa  dzakanaka,  uye 
chizvarirwo,  kana  zvinorambwa  nehunhu 
hwakanaka; nekuti  vaporofita  –  rugare  ngarwuve 
kwavari  –  vakachengetedzwa  mune  izvo 
zvavanosvitsa  kubva  kuna  Allah,    nekuti  ndivo 
vakapihwa  basa  rekusvitsa  mirairo  yaAllah 
kuvaranda  vavo.  Vaporofita  havana  chero  chinhu 
chemaitiro  ehuTenzi kana huMwari pavari; asi ivo 
vanhuwo  zvavo  sevamwe  vanhu  vese,  avo  Allah 
varikumusorosoro  vanotumira  shoko  ravo 
kwavari. 
Humwe  humbowo  hukuru  hwekuti  shoko 
reMutumwa  Muhammad  (Allah 

ngavavakomborere nekuvapa rugare) rakazarurwa 
kubva  kuna  Allah  ndehwekuti  nanhasi  richiripo 
sezvaraive  panguva  yehupenyu  hwavo.  Uyezve 
rinoteverwa  nemaMuslim  vanopfuura  bhiriyoni 
imwe,  vachitevedzera  zvisungo  zvaro  zvemitemo 
yechitendero  seSwalāh,  Zakāh,  kutsanya,  neHajj 
nezvimwe  zvakadaro  pasina  shanduko  kana 
kukanganiswa. 
5- Zviratidzo zvehutumwa hwavo, 
micherechezo yazvo pamwe nehumbowo 
hwazvo. 
Allah  vanosimbisa  vatumwa  nezviratidzo 
zvinoratidza  hutumwa  hwavo,  uye  vanovapa 
humbowo  netsananguro  dzinopupura  pamusoro 
peshoko  ravo.  Zvirokwazvo  Allah  vakapa 
mutumwa wese zviratidzo zvinokwana kuti vanhu 
vatende  kuburikidza  nazvo.  Chiratidzo  chikurusa 
chakapihwa  vatumwa  chiratidzo  chaMutumwa 
wedu  Muhammad  (Allah  ngavavakomborere 
nekuvapa rugare). Allah vakavapa Qur'an rinoera, 
rinove  chiratidzo  chichagara  chiripo  kubva 
kuzviratidzo  zvevaporofita  kusvika  pazuva 
rekumutswa.  Vakamutsigirawo  nezviratidzo 
zvikuru.  Zviratidzo  zvaMutumwa  Muhammad  – 
Allah  ngavavakomborere  nekuvapa  rugare  – 
zvakawanda, uye zvimwe zvacho ndeizvi: 
rwendo  rweIsra  (kuenda  kuBaytul  Maqdis)  
nemi’rāj  (kuenda  kudenga),  kupatsanurwa 

kwemwedzi,  kunaya  kwemvura  kakawanda 
mushure  mekunge  Mutumwa  vanyengetera  kuna 
Tenzi  vavo  kuti  vawanise  vanhu  mvura  mushure 
mekunge vatambura nekushaya mvura. 
Uyezve  kuwandiswa  kwechokudya  nemvura 
yaive  shoma,  zvobva  zvadyiwa  kana  kunwiwa 
nevanhu vazhinji. 
Uye  kuzivisa  kwavo  pamusoro  pezvinhu 
zvakavanzika zvakaitwa kare izvo zvaisazivikanwa 
nani  zvake,  kuburikidza  nekuziviswa  naAllah, 
uyezve  nyaya  dzevaporofita(  rugare  ngaruve 
kwavari) vakare, pamwe nevanhu vavo, uye nyaya  
yevanhu vakambogara mubako. 
Uye  kuzivisa  kwavo  pamusoro  pezvinhu 
zvakavanzika  zveramangwana  izvo  zvakazoitika 
mushure mekunge Allah vanorumbidzwa vavaudza 
zvinhu  izvi  senyaya  yemoto  wakabuda  mudunhu 
reHijaz,  ukaonekwa  neavo  vaive  kuSham,  pamwe 
nekukwikwidzana kwevanhu mukuvaka zvivakwa 
zvirefurefu. 
Uye  kuti  Allah  vakange  vakavakwanira,  uye 
kudzivirirwa kwavo naye kubva kuvanhu. 
Uyezve  kuzadzikiswa  kwezvitsidzirano 
kumaṢahābah  (vateveri)  avo,  sekutaura  kwavo 
kwavari kuti: 
































































 

 "Zvirokwazvo  muchakurira  Pezhiya  neRoma, 
uye  zvirokwazvo  muchashandisa  pfuma  yavo 
munzira yaAllah." 
Uye kutsigirwa kwavo naAllah nengirozi. 
Uyezve kuparidza kwevaporofita - maropafadzo 
nerugare  zvaAllah  ngazvive  kwavari  -  kuvanhu 
vavo  pamusoro  pehuporofita  hwaMutumwa 
Muhammad  -  Allah  ngavavaropafadze  nekuvapa 
rugare.  Vamwe  veavo  vakaparidza  nezvavo 
vanosanganisira Mozisi, Davhidi, Soromoni naJesu - 
rugare  ngaruve  kwavari  -  pamwe  nemamwe 
maporofita kubva muvana vaIsrairi. 
Uyezve  pane  humbowo  hwenjere 
nemifananidzo  yakapihwa

1

  inotambirwa 
nepfungwa dzakatwasuka. 
Zviratidzo  izvi,  humbowo,  nemienzaniso 
yohuchenjeri,  zvakatekeshera  muQur’an  rinoera 
nemuSunnah  yaMuporofita.  Zviratidzo  zvacho 
zvakawandisa zvekuti hazviverengeki. Uye ani nani 
anoda  kunzwisisa  zvakadzama  pamusoro  pazvo, 
ngaaongorore  Qur’an  rinoera,  mabhuku  eSunnah, 
nenhoroondo  yaMuporofita,  nekuti  mazviri 
 

1

  Humbowo  uhwu  hwakaita  semashoko  aAllah  vari  kumusorosoro  anoti: 
"Veduwe-e  Imi  vanhu!  Muenzaniso  wakava  unopihwa,  saka  uteererei 
(zvakadzama). Zvirokwazvo, avo vamunonamata vasiri Allah havakwanisi 
kusika kana nhunzi zvayo, kunyangwe vakaungana kuti vadaro. Uye kana 
nhunzi ikatora chimwe chinhu kubva kwavari, havana simba rekuchibvisa 
(nekuchitora)  kubva  kwairi.  Vanotsvaga  uye  vanotsvagwa  vese  havana 
simba." [Sūratul-Hajj:73] 

munowanikwa  nhau  dzechokwadi    pamusoro 
pezviratidzo izvi. 
Uye  dai  zviratidzo  izvi  zvikuru  zvisina  kuitika, 
vavengi vaMutumwa kubva kune avo vasingatendi 
vechiQuraysh, nemaJudha pamwe nemaKristu, avo 
vaigara  muchitsuwa  cheArabhia,  vangadai 
vakawana  mukana  wekumuti  murevi  wenhema, 
uyewo wekuyambira vanhu pamusoro pake. 
 Qur'an  rinoera,  ibhuku  rakazarurwa  naAllah 
kuna  Mutumwa  Muhammad  (Allah 
ngavavakomborere  nekuvapa  rugare),  uye  ishoko 
raTenzi  wezvisikwa  zvese.  Allah  vakaudza  vanhu 
nemajini  kuti  vauye  nerimwe  Qur'an 
rakangofanana  neravo,  kana  chitsauko  (Surah) 
chimwechete  chakafanana  nechitsauko 
chemuQur'an  uye  zvavakataura  izvi  zvichiriko 
nanhasi  (asi  hapana  akakwanisa  kuunza  bhuku 
rakafanana neQur'an). Qur'an rinoera rinopindura 
mibvunzo  yakawanda  yakakosha  inovhiringidza 
mamiriyoni  evanhu.  Uyezve  Qur'an  rinoera 
rakachengetedzwa  kusvika  nanhasi  mururimi 
rwechiArabhu  rwarakadzikiswa  narwo.  Hapana 
kana  vara  rimwechete  rakabviswa  mariri,  uye 
rakadhindwa  rikatekeshera.  Ibhuku  guru 
rinoshamisa,  uye  ndiro  bhuku  guru  kudarika 
mamwe  ese  rakasvika  kuvanhu.  Rakakodzera 
kuverengwa  kana  kuverenga  dudziro 
yezvarinoreva.  Uyo  anopotsa  mukana  wekuriziva 

nekutenda  mariri,  anenge  apotswa  nezvakanaka 
zvese. 
Zvakare,  Sunnah  yaMutumwa  Muhammad 
(Allah  ngavavakomborere  nekuvapa  rugare) 
nekutungamirira kwavo, nenhoroondo yehupenyu 
hwake,  zvakachengetedzwa  uye  zvinopfuudzwa 
mberi zvichipihwa vanhu  vanotevera  kuburikidza  
nevarondedzeri  vakavimbika  vanopana  ruzivo 
nguva  dzakasiyana  siyana.  Izvi  zvakadhindwa 
nemutauro  wechiArab  waitaurwa  naMutumwa 
Muhammad  (Allah  ngavavakomborere  nekuvapa 
rugare) sekunge vari kurarama pakati pedu, uyezve 
zvakashandurwa  mumitauro  mizhinji.  MuQur'an 
rinoera  neSunnah  yaMutumwa  (Allah 
ngavavakomborere nekuvapa rugare) ndimo mega 
munotorwa mitemo nemirairo yeIslam. 
6- Mitemo yaAllah yakaunzwa 
naMutumwa Muhammad (Allah 
ngavavakomborere nekuvapa rugare) 
Mitemo  yakaunzwa  naMutumwa  Muhammad 
(Allah  ngavavakomborere  nekuvapa  rugare) 
mitemo  yeIslam,  uye  ndiyo  mitemo  yaMwari 
nemashoko  avo  ekupedzisira,  uye  inoenderana 
pahwaro  hwayo  nemitemo  yevaporofita  vakauya 
kare,  kunyange  hazvo  mitemo  iyi  yakasiyana 
pamamwe maitirwo.  
Iyi  mitemo  yakakwana,  yakakodzera  nguva 
dzese  nenzvimbo  dzese.  Mairi  mune  kunaka 

kwechitendero  chevanhu  pamwe  nehupenyu 
hwavo  hwepasi  rino.  Uye  inosanganisira 
manamatiro  ese  anosungirwa  kuitwa  nevaranda  
vaAllah,  Tenzi  wezvisikwa  zvese,  seSwalāh 
neZakāh,  uye  unovajekesera  maitirwo  ezvemari, 
zvehupfumi, zvemagariro, zvematongerwo enyika, 
zvehondo, nezvezvakatipoteredza,  zvinotenderwa 
pamwe  nezvinorambidzwa,  nezvimwe  zvese 
zvinodiwa  muhupenyu  hwevanhu  pamwe 
nehupenyu huchazouya. 
Mitemo  iyi  inochengetedza  chitendero 
chevanhu,  hupenyu  hwavo,  chiremerera  chavo, 
pfuma  yavo,  pfungwa  dzavo,  pamwe  nerudzi 
rwavo.  Uyezve  inosanganisira  hunhu  hwese 
hwakanaka  nekururama,  uye  unoyambira 
pamusoro  pehunhu  hwese  hwakaipa  nehuipi. 
Unodaidza  kurukudzo  rwemunhu,  kusapfurikidza 
mwero,  kururamisira,  kutendeka,  hutsanana, 
unyanzvi,  nerudo,  nekudira  vanhu  zvakanaka, 
nekudzivirira  kudeurwa  kweropa,  nerunyararo 
rwenyika,  nekurambidza  kutyisidzira  vanhu 
nekuvavhundutsa  zvisina  kururama.    Mutumwa 
Muhammad  (Allah  ngavavakomborere  nekuvapa 
rugare) vairwisa hudzvanyiriri nehuori mumhando 
dzahwo  dzese,  uye  vaipikisa  kutenda    zvinhu 
zvisina  hwaro,  kuzvitsaura,  pamwe  nekupikira 
kunamata chete usingaite zvepano pasi.  

Uye  Mutumwa  Muhammad  (Allah 
ngavavakomborere  nekuvapa  rugare) 
vakatsanangura  kuti  Allah  vakapa  ruremekedzo 
kumunhu  –  murume  nemukadzi  –  uye 
vakamuchengetedzera  kodzero  dzake  dzizere. 
Vakaita  kuti  munhu  ave  nemutoro 
wezvaanozvisarudzira  zvake  zvese,  mabasa  ake, 
nemaitiro ake. Uyezve vakati munhu achavhunzwa 
pamusoro  pechero  basa  rese  raanoita 
rinomukuvadza  iye  pachake  kana  vamwe.  Uye 
vakaita kuti murume nemukadzi vave vakaenzana 
panyaya  dzekutenda,  dzekuve  nemutoro,  kupiwa 
mubairo  nekurangwa.  Uyezve  mitemo  yeIslam 
inokoshesa  zvikuru  mudzimai  angave  mukadzi 
wemunhu, mwanasikana kana  hanzvadzi. 
Mitemo  yakaunzwa naMutumwa  Muhammad  – 
Allah  ngavavakomborere  nekuvapa  rugare  - 
yakauya  nechinangwa  chekuchengetedza  njere 
nekurambidza  zvese  zvinodzikanganisa  sekunwa 
doro.  Naizvozvo,  Islam  yakaona  chitendero 
sechiedza  chinovhenekera  nzira  yenjere;  kuitira 
kuti  munhu  anamate  Tenzi  vake  aine  nzwisiso 
neruzivo.  Uyezve  Islam  yakasimudzira  kukosha 
kwenjere,  ikadziita  hwaro  hwekuti  munhu 
akwanise  kupihwa  mitoro  nezvisungo 
zvekunamata, uyezve yakanunura pfungwa kubva 
mungetani  dzekutenda  zvinhu  zvisina  hwaro 
nekunamata zvifananidzo. 

Mitemo yeIslam inokudza ruzivo rwechokwadi, 
ichikurudzira  tsvakurudzo  yezivo 
isingatungamirwe  nekuda  kwemuviri  kana 
pfungwa  dzinotsaudzira.  Uyezve  inodaidzira 
kunyaya  yekucherechedza  nekufungisisa 
maererano  nemunhu  pachake  pamwe  nezviri 
panyika.  Uye  mhedzisiro  dzezivo  dzechokwadi 
hadzipokane  nezvakaunzwa  naMutumwa  (Allah 
ngavavakomborere nekuvapa rugare). 
Mumitemo  yeIslam  hamuna  kusarudzwa  rudzi 
rwevanhu  kuti  rwuve  pamusoro  pemamwe 
marudzi, uye hamuna kusarudzwa dzinza kuti rive 
pamusoro    pemamwe  madzinza.  Zviripo 
ndezvekuti  vanhu  vese  vakaenzana  pamberi 
pemitemo  yeIslam;  nekuti  vanhu  vese  pakusikwa 
kwavo vakaenzana,  uye  hapana  hukuru hwerudzi 
rumwe  pamusoro  perumwe,  kana  hwedzinza 
rimwe pamusoro perimwe, kunze kwekutya Allah.  
Mutumwa  Muhammad  (Allah  ngavavakomborere 
nekuvapa  rugare)  vakataura  kuti  mwana  wese 
anozvarwa  ari  paFitrah  (chisikirwo  chekunamata 
Mwari  mumwechete)  uye  hapana  munhu 
anozvarwa  aine  chitadzo  kana  kugara  nhaka 
yechitadzo chemumwe munhu. 
Mumitemo  yeIslam,  Allah  vakaisa  kutendeuka 
(Tawbah),  kunova  kudzokera  kwemunhu  kuna 
Tenzi  vake  nekusiya  chitadzo.  Islam  inodzima 

zvitadzo  zvakaitwa  nemunhu  asati  aigashira.  
Kutendeuka  kunodzima  zvitadzo  zvakaitwa 
mumashure.  Naizvozvo,  hapana  chikonzero 
chekureurura zvitadzo pamberi pemumwe munhu, 
nekuti  muIslam,  hukama  huri  pakati  pemunhu 
naAllah  hauna  anopindira.  Saka  haudi  munhu 
anozoita  murevereri  pakati  pako  naAllah. 
Nokudaro,  Islam  inorambidza  kuti  titore    vanhu 
savanamwari  kana  vabatsiri  vaAllah  muhuTenzi 
hwavo kana mukunamatwa kwavo. 
 Mitemo  yakauya  naMutumwa  Muhammad 
(Allah  ngavavakomborere  nekuvapa  rugare) 
inodzima  mitemo  yese  yakauya  kare,  nekuti 
Mitemo  yeIslam  yakauya  naMuhammad  (Allah 
ngavavakomborere nekuvapa rugare), kubva kuna 
Allah, ndiyo Mitemo yekupedzisira kusvika pazuva 
rekutongwa.  Uye  yakagadzirirwa  zvisikwa  zvese; 
nekudaro  yakadzima  mitemo  yekare,  sekudzima 
kwakaita  mitemo  yekare  imwe  mitemo.  Allah 
vanokudzwa uye varikumusorosoro,    havatambiri 
mumwe  mutemo  kunze  kwemitemo  yeIslam,  uye 
havatambiri  chimwe  chitendero  kunze 
kwechitendero  cheIslam  chakauya  naMutumwa 
Muhammad  (Allah  ngavavakomborere  nekuvapa 
rugare).  Uyo    anotambira  chitendero  chisiri 
cheIslam,  hachitambirwi  kubva  kwaari.  Uye  uyo 
anoda  kuziva  zvakadzama  pamusoro  pemitemo 









[image: ] 
27 
yeIslam  iyi,  ngaaitsvage  mumabhuku  akavimbika 
anotsanangura nezveIslam. 
Zvirokwazvo,  chinangwa  chemitemo  yeIslam  – 
icho chinove chinangwa chemashoko ese aAllah – 
ndechekuti  chitendero  chechokwadi  chisimudzire 
munhu kuti agove muranda akazvipira kuna Allah, 
Tenzi wezvisikwa zvese, uye kuti chimusunungure 
kubva  mukuitwa  muranda  nemunhu,    zvinhu 
zvenyika, kana kutenda muzvinhu zvisina hwaro.  
Zvirokwazvo,  mitemo  yeIslam  inokodzera 
kushanda  nguva  dzose  nenzvimbo  dzose,  uye 
hapana  chiri  mauri  chinopesana  nezvinobatsira 
munhu  zvechokwadi.  Nokuti  iwo  wakadzikiswa 
kubva  kuna  Allah,  avo  vanoziva  zvinodiwa 
nevanhu.  Vanhu  vanoda  mutemo  wakarurama 
pachawo,  usingazvipikisi,  unogadzirisa  magariro 
evanhu  vose,  usina  kugadzirwa  nemunhu  asi 
wakagamuchirwa  kubva  kuna  Allah,  uyo 
unotungamirira vanhu kunzira yakanaka negwara 
rakarurama.  Saka  kana  vanhu  vakashandisa 
mitemo  iyi  pakutonga,  magariro  avo  anorurama 
uye vanopukunyuka kubva mukudzvinyirirana. 
7- Maonero evavengi vaMutumwa 
pamusoro pavo nekumupupurira kwavo.  
Hapana  kupokana  kuti  muporofita  umwe 
neumwe aiva nevavengi vaimupikisa uye vachiisa 
zvimhingamupinyi  munzira  yekuparidza  kwake, 
uye  vachidzivisa  vanhu  kuti  vasatende  maari. 

Mutumwa  waAllah  Muhammad  (Allah 
ngavavakomborere  nekuvapa  rugare)  vaive 
nevanhu  vaivapikisa  vakawanda  munguva 
yehupenyu hwavo uye mushure mekushaya kwavo. 
Zvirokwazvo,  Allah  vakaita  kuti  vakunde    pavari 
vose. Uye vakawanda vavo vakapupura kakawanda 
–  munguva  dzekare  nemazuva  ano  –  kuti  ivo 
Muporofita,  uye  kuti  vakauya  nezvakafanana 
nezvakauya  nevaporofita  vakauya  kare  (rugare 
ngarwuve  pavari).  Uyezve  vakapupura  kuti 
vanoziva  kuti  ivo  Mutumwa  ari  pachokwadi,  asi 
vazhinji  vavo  vakatadziswa  kutenda  mavari 
nezvikonzero  zvakawanda  sekuda  hutungamiri, 
kana  kutya  vanhu  vemunharaunda,  kana  kuzeza 
kurasikirwa  nemari  yavaiwana  kubva  pazvigaro 
zvavo. 
Kurumbidzwa  kwese  ndekwaAllah,  Tenzi 
wezvisikwa zvese. 
 
 
***

